[image: ] 

[bookmark: _Hlk56585370][bookmark: _Hlk55821931]AJUNTAMENT DE MONT-ROIG DEL CAMP

El Decret d’Alcaldia núm. 2020-2751, de 19 de novembre de 2020, resol l’aprovació de la convocatòria per la celebració del Concurs de pessebres de l’Ajuntament de Mont-roig del Camp per l’any 2020, que es regeix per les Bases específiques del Concurs de Pessebres, aprovades pel Ple del 15 de novembre de 2018, i que van ser publicades al Butlletí Oficial de la Província de Tarragona (BOPT), núm.229, de 29.11.2018. 

BASES DEL CONCURS 2020
1. Objecte de la convocatòria
L’objecte d’aquestes bases específiques es regular el procediment de celebració del concurs de pessebres 2020 i la concessió d’uns premis per potenciar la cultura popular i fomentar les tradicions nadalenques, motivant als mont-rogencs i mont-rogenques en la construcció d’un pessebre.
2. Principis informadors del procediment de concessió
El procediment per a la concessió del premi objecte de regulació en aquestes bases es regeix pels principis de publicitat, transparència, lliure concurrència, objectivitat, igualtat i no discriminació, eficàcia i eficiència.
3. Beneficiaris
Es poden presentar al concurs tots els veïns i veïnes del municipi de Mont-roig del Camp. Participar en el concurs dona per acceptades les bases.
Els participants s’agruparan en quatre categories:

a. FAMILIAR: pessebres exposats a casa construïts per adults i/o joves a partir de 18 anys.
b. INFANTIL: pessebres exposats a casa construïts per nens i nenes fins a 7 anys.
c. PREJUVENIL:  pessebres exposats a casa construïts per nens i nenes des de 8 a 12 anys.
d. JUVENIL: pessebres exposats a casa construïts per joves de 13 a 17 anys.
La participació en el present concurs suposa l’acceptació i autorització dels participants que l’organització pugui fotografiar i publicar a qualsevol mitjà les imatges dels pessebres, sense dret a percebre cap tipus de compensació. 
4. Criteris de valoració i puntuació
Es podran presentar al concurs tot tipus de pessebres. Sobre un total de 45 punts es tindrà en compte l’originalitat (fins a 15 punts), l’elaboració (fins a 15 punts) i el valor artístic (fins a 15 punts). 
Els pessebres poden ser construïts en qualsevol material, estil, tècnica i mides.
5. Modalitats i dotació econòmica dels premis
El concurs de pessebres 2020 tindrà les següents modalitats i estarà dotada amb els següents premis.
FAMILIAR:
Originalitat: 150,00€
Artístic: 150,00€
Elaboració: 150,00€
Accèssit: 125,00€

INFANTIL
Primer premi: 100,00€
Accèssit: 75,00€

PREJUVENIL:
Primer premi: 100,00€
Accèssit: 75,00€

JUVENIL:
Primer premi: 125,00€
Accèssit: 100,00€

6. Jurat qualificador
El jurat estarà format per tres persones del municipi relacionades amb el teixit associatiu i la cultura popular i tradicional. La decisió del Jurat serà inapel·lable. El Jurat resoldrà qualsevol dubte que pogués haver-hi en la interpretació de les bases.
El Jurat té facultat per resoldre qualsevol circumstància no descrita en aquestes bases.
7. Inscripcions
Les inscripcions s’hauran de formalitzar, des del dia 1 de desembre al 20 de desembre a les Oficines d’Atenció a la Ciutadania de l’Ajuntament (OMAC) de Mont-roig i de Miami Platja de 9 a 13 hores demanant cita prèvia. També es pot fer a través de la seu electrònica de l’Ajuntament de Mont-roig del Camp (http://mont-roig.eadministracio.cat/).
No s’acceptaran inscripcions fora del termini establert.
8. Clàusula COVID. Formes de participació
Els participants hauran d’enviar un vídeo de presentació del pessebre. Les imatges hauran de mostrar tot el pessebre i aquells detalls que el fan singular. A la presentació les persones participants s’hauran d’identificar amb el seu nom, edat i la categoria que concursen i hauran de fer una breu explicació de com han elaborat el pessebre i amb quins materials l’han realitzat. Els vídeos poden tenir una durada màxima de 2 minuts i s’hauran d’enviar al correu electrònic del Departament de Cultura: cultura@mont-roig.cat fins el dia 20 de desembre.
9. Concessió i lliurament dels premis
L’Ajuntament de Mont-roig del Camp resoldrà la convocatòria dels premis, d’acord amb el veredicte del Jurat constituït.
El Departament de Cultura informarà als participants del concurs del dia i el format d’entrega dels premis abans del 6 de gener de 2021.
10. Incompliment de les bases 
L’incompliment de qualsevol dels requisits esmentats en els apartats anteriors significa l’exclusió del dret de participació o bé, si s’escau, l’anul·lació per part de l’Ajuntament de Mont-roig del Camp de la concessió del premi. 
11. Publicació de les bases
Les bases es publicaran a la pàgina web de l’Ajuntament de Mont-roig del Camp.

